АҞӘА, лаҵара 11— Sputnik, Бадраҟ Аҩӡба. Амашьына Nissan Patrol ВАЗ-2106 иасит Аҟәатәи авокзал аҿаԥхьа ҳәа адырра ҟанаҵеит Аҩныҵҟатәи аусқәа рминистрра апресс-маҵзура.
"1949 шықәса рзы ииз Џьарназ Хьыбба зыԥсҟы икыз амашьына Nissan Patrol ВАЗ-2106 иасит Аҟәатәи авокзал аҿаԥхьа", — ҳәа аҳәоит Аҩныҵҟатәи аусқәа рминистрра апресс-маҵзура адырраҭараҿы.
Амашьынақәа реиҿасра ашьҭахь Nissan Patrol иаԥхьанеиуаз амҩахь имҩахыҵны амашьына Toyota M-II иасит.
"Абарҭқәа зегь рышьҭахь амашьына Nissan Patrol афымцашьаҟа иасны иаангылеит", — ҳәа аҳәоит адырраҭараҿы.
Амашьына Nissan Patrol аԥсҟы зкыз Џьарназ Хьыбба Ареспубликатә хәышәтәырҭахь днаган.